પરંતુ જેમ્સનું દિમાગ જે મુદ્દા પર સતર્કપણે ચોંટેલું હતું એ મુદ્દો વિનાયકરાવના ધ્યાનમાં આવ્યો ન હતો. જો વિલીનું મર્ડર કરવું છે તો હોસ્પિટલમાં તેના ગળા પર છરી ફેરવવાને બદલે તદ્દન અણઘડ રીતે સાથળ અને પીંડીમાં છરી કેમ ભોંકી? ધારો કે એ રીતે ધોરી નસ કાપવાનો પ્રયાસ હતો તો ખાસ કાળજી રાખીને વિલીનું લોહી એક ગાભામાં એકઠું કરવાનો પ્રયાસ કેમ થયો? ગોકીરો થયા પછી પકડાઈ જવાની દહેશત છતાં ય હુમલાખોરોએ લોહીભીનું એ કપડું પ્લાસ્ટિકની કોથળીમાં નાંખવાની દરકાર લીધી હતી.